Abbendörp (Landkreis Rodenborg)

Abbendörp () is en Dörp in de Gemeen Scheeßl in’n Landkreis Rodenborg, Neddersassen. Binnen de Gemeen höört de Oort de polietsche Oortschop Abbendörp-Hetzweeg.

 Geografie 

Dat Water ut dat Rebeed flütt över de Meh-Au af.

De Naveröörd sünd Ehsdörp, Hatz un Bockhorst in’n Noorden, Sootel in’n Noordoosten, Wittkopsbossel (mit Olenhöben) un Hetzweeg in’n Oosten, Westerholt in’n Süüdoosten, Borchel in’n Süüdwesten, Heesdörp in’n Westen un Jeem, Elsdörp un Badenhorst.

 Historie 

In’n Eersten Weltkrieg sünd söven Soldaten ut Abbendörp fullen oder vermisst un in’n Tweten Weltkrieg 13.Onlineprojekt Gefallenendenkmäler

 Verwaltungsgeschicht 

In de Franzosentied von 1810 bet 1814 hett de Oort to de Mairie Heeßel in’n Kanton Zeven höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört.

De Oort hett vör 1885 to de Amtsvaagdie Scheeßl in dat Amt Rodenborg tohöört. Na 1885 weer dat in’n Kreis Rodenborg. 1977 is dat Deel von’n ne’en, grötteren Landkreis Rodenborg worrn.

De Oort hett fröher tohoop mit Heesdörp en Buurschop billt, is aver in dat 19. Johrhunnert en egen Gemeen worrn, de denn an’n 1. März 1974 mit de Gemeenreform in Neddersassen Deel von de Gemeen Scheeßl worrn is. Dorbi is Abbendörp binnen de Gemeen mit Hetzweeg to de Oortschop Abbendörp-Hetzweeg mit egen Oortsraad un Oortsbörgermeester tohoopslaten worrn.

 Inwahnertall 

 Religion 

Abbendörp is evangeelsch-luthersch präägt un höört to dat Kaspel von de Lucas-Kark in Scheeßl.

För de Kathoolschen is de Corpus-Christi-Kark in Rodenborg tostännig.

 Kultur 

duum|Kriegerdenkmaal
En Denkmaal för de Fullenen ut de twee Weltkrieg’ steiht in Abbendörp an de Hauptstraat.

 Verenen 

De Schüttenvereen Abbendörp is 1912 grünnt worrn un hett siet 1934 den Naam Schüttenvereen Abbendörp-Hetzweeg.

 Weertschop un Infrastruktur 

duum|Sprüttenhuus in Abbendörp
Abbendörp hett en egene freewillige Füürwehr, de 1947 grünnt worrn is.

 Verkehr 

Dör Abbendörp löppt de Landsstraat 131, de in’n Noordwesten över Elsdörp un Wist na Zeven an de Bundsstraat 71 ran geiht un in’n Süüdoosten över Hetzweeg un Westeresch na Scheeßl an de B 75. Von de L 131 in Abbendörp geiht na Noordwesten de Kreisstraat 141 af, de över Heesdörp un Jeem na Wehldörp föhrt, un von de K 141 noch wedder na Süüdwesten de K 238 över Borchel na de B 71 bi Rodenborg.

De nächste Autobahn is de Autobahn 1 (Afsnidd Hamborg–Bremen). De Opfohrt 48 Elsdörp liggt so fiev Kilometer in’n Noordwesten von Abbendörp an de L 131.

De nächste Bahnhoff is so bi negen Kilometer wied weg in’n Süüdoosten de Bahnhoff Scheeßl an de Bahnlien Hamborg–Bremen. Von 1906 bet 1968 hett dat ok Personenverkehr op de Bahnlien Bremervöör–Wasra geven. De Bahnhoff Jeem leeg in düsse Tied fiev Kilometer in’n Noordwesten.

 Scholen 

De Kinner ut Abbendörp gaht na de Grundschool Scheeßl.

 Footnoten 

 Weblenken 

Kategorie:Oort
Kategorie:Landkreis Rodenborg (Wümm)